ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017406

ขอให้แก้ไขปัญหาการขับรถและการจอดรถกีดขวางการจราจรของรถส่งน้ำแข็ง บริเวณภายในซอยสุขสวัสดิ์ 31 แขวงราษฎร์บูรณะ เขตราษฎร์บูรณะ กรุงเทพมหานคร เนื่องจากผู้ร้องแจ้งว่า ก่อนหน้านี้ (ไม่ระบุวันที่แน่ชัด) ผู้ร้องพบเห็นพฤติกรรมและประสบปัญหาการขับรถของคนส่งน้ำแข็งภายในซอยดังกล่าวอยู่บ่อยครั้ง เป็นบุคคลเพศชาย (ไม่ทราบชื่อ-นามสกุล) อายุประมาณ 40 ปี รูปร่างผอมสูง ผิวสองสี ได้ขับรถยนต์บรรทุกส่วนบุคคล (รถกระบะ) สีเขียวออกเทา เลขทะเบียน 9713 (ผู้ร้องไม่แน่ใจเลขท้าย 2 ตัวหลัง) ลักษณะส่วนท้ายของรถจะเป็นโครงเหล็กสำหรับบรรทุกน้ำแข็ง พบเห็นในช่วงเวลาประมาณ 06.30-07.00 น. เป็นประจำทุกวัน โดยบุคคลดังกล่าวได้มีพฤติกรรมการจอดรถกีดขวางการจราจร และการถอยรถโดยไม่ระมัดระวังประชาชนที่เดินสัญจรหรือขับขี่สัญจรผ่านไปมาในบริเวณพื้นที่ดังกล่าว ซึ่งอาจก่อให้เกิดอุบัติเหตุหรืออาจได้รับอันตรายได้ ล่าสุดวันที่ 27 เมษายน 2566 ช่วงเวลาประมาณ 06.30-07.00 น. ผู้ร้องได้ประสบปัญหาเช่นเดิมอีกครั้ง ทั้งนี้บุคคลดังกล่าวได้แสดงพฤติกรรมการพูดจาที่ไม่เหมาะสม อาทิ มีการใช้วาจาที่ก้าวร้าว เกรี้ยวกราด ทำให้ผู้ร้องเกิดความรู้สึกหวาดกลัวและไม่ปลอดภัย ผู้ร้องคาดว่าโรงน้ำแข็งน่าจะอยู่บริเวณถนนสุขสวัสดิ์ ใกล้กับธนาคารออมสิน สาขาสุขสวัสดิ์ พบเห็นและประสบปัญหามาเป็นระยะเวลา 1 ปี เบื้องต้นผู้ร้องเคยแจ้งเรื่องกับเจ้าหน้าที่เทศกิจในพื้นที่แล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata